CELEX: 32022R0409
Language: el
Date: 2022-03-09 00:00:00
Title: Εκτελεστικός κανονισμός (ΕΕ) 2022/409 της Επιτροπής της 9ης Μαρτίου 2022 σχετικά με την 329η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

11.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 84/18
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/409 ΤΗΣ ΕΠΙΤΡΟΠΗΣ
         της 9ης Μαρτίου 2022
         σχετικά με την 329η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δυνάμει του εν λόγω κανονισμού δέσμευση κεφαλαίων και οικονομικών πόρων.
                  
               
                     (2)
                  
                  
                     Στις 3 Μαρτίου 2022, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να διαγράψει δύο καταχωρίσεις από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
                  
               
                     (3)
                  
                  
                     Είναι επίσης αναγκαίο να αντικατοπτρίζεται, για μία καταχώριση, ο τεχνικός εξορθολογισμός του καταλόγου των Ηνωμένων Εθνών με την ενοποίηση των ψευδωνύμων που πραγματοποίησε η Επιτροπή Κυρώσεων των Ηνωμένων Εθνών.
                  
               
                     (4)
                  
                  
                     Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Μαρτίου 2022.
            
               
                  Για την Επιτροπή
               
               
                  Εξ ονόματος της Προέδρου
               
               
                  Γενικός Διευθυντής
               
               
                  Γενική Διεύθυνση Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών
               
            
         
         
            (1)  ΕΕ L 139 της 29.5.2002, σ. 9.
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΚ) αριθ. 881/2002, οι ακόλουθες καταχωρίσεις υπό τον τίτλο «Φυσικά πρόσωπα» διαγράφονται:
            
                        1.
                     
                     
                        
                           «'Abd Al-Malik Muhammad Yusuf 'Uthman 'Abd Al-Salam (πρωτότυπη γραφή: عبدالملك محمد يوسف عثمان عبد السلام) [ισχυρό ψευδώνυμο: α) 'Abd al-Malik Muhammad Yusif Abd-al-Salam· ασθενές ψευδώνυμο: α) 'Umar al-Qatari· β) 'Umar al-Tayyar]. Ημερομηνία γέννησης: 13.7.1989. Ιθαγένεια: Ιορδανός. Αριθ. διαβατηρίου: K475336 (αριθμός ιορδανικού διαβατηρίου, που εκδόθηκε στις 31.8.2009 και έληξε στις 30.8.2014). Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 23.1.2015.»
                        
                     
                  
                        2.
                     
                     
                        
                           «Nayif Salih Salim Al-Qaysi [άλλως: α) Naif Saleh Salem al Qaisi β) Nayif al-Ghaysi]. Ημερομηνία γέννησης: 1983. Τόπος γέννησης: Περιφέρεια Al-Baydah, Υεμένη. Ιθαγένεια: Υεμένη. Αριθ. διαβατηρίου: Yemen 04796738. Διεύθυνση: α) Al-Baydah Governorate, Yemen β) Sana'a, Yemen (προηγούμενη διεύθυνση). Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 22.2.2017.»
                        
                     
                  
                        3.
                     
                     
                        
                           «Sadruddin, Alhaj, Mullah (Δήμαρχος της Καμπούλ)»
                        
                     
                  
                        4.
                     
                     
                        
                           «Sayed, Alhaj Mullah Sadudin (Δήμαρχος της Καμπούλ)»